ISI-কে ভারতীয় সিম সরবরাহের অভিযোগে গ্রেফতার নেপালি যুবক!

ওয়েব ডেস্ক : ‘অপারেশন সিঁদুর’ (Operation Sindoor) চলাকালীন আইএসআই (ISI) এজেন্টদের সাহায্য করা অভিযোগ! ঘটনায় দিল্লি (Delhi) থেকে এক নেপালি নাগরিককে গ্রেফতার করল পুলিশ। অভিযুক্তের বিরুদ্ধে অভিযোগ, পাকিস্তানের গুপ্তচর সংস্থার এজেন্টদের ভারতীয় সিমকার্ড (Indian Sim Card) সরবরাহ করেছিল সে। সেই সিম ব্যবহার করে সেই সময় ভারতীয়দের ফোন করে সংবেদনশীল তথ্য হাতিয়ে নেয় পাকিস্তানের গুপ্তচর এজেন্টরা।

পুলিশ সূত্রে খবর, ধৃত ওই যুবকের নাম প্রভাত কুমার চৌরাশিয়া। অভিযোগ, অপারেশন সিঁদুরের (Operation Sindoor) সময় ওই নেপালি যুবককে প্রলোভন দেখিয়ে ভারতীয় সিম দিতে রাজি করায় পাক এজেন্টরা। সূত্রের খবর, ভারতীয় সিম কার্ডের বদলে মার্কিন ভিসা ও সেখানে সাংবাদিকাতার চাকরি জুটিয়ে দেওয়ার প্রতিশ্রুতি দিয়েছিল পাক এজেন্টরা।

আরও খবর : চলন্ত ক্যাবেই চালকের অশালীন আচরণ! তরুণীকে স্পর্শের চেষ্টা

অভিযোগ, সেই প্রলোভনের ফাঁদে পড়ে আইএসআই (ISI) এজেন্টদের ১৬টি ভারতীয় সিম কার্ড জোগার করেছিল প্রভাত। সেগুলিকে প্রথমে পাঠানো হয়েছিল নেপালে। এর পর সেখান থেকে সেগুলিকে পাচার করা হয় পাকিস্তানে। গোয়েন্দা তথ্যের ভিত্তিতে সম্প্রতি দিল্লির লক্ষ্মীনগর এলাকায় হানা দিয়েছিল পুলিশ। সেখান থেকে ওই নেপালি নাগরিককে গ্রেফতার করা হয়।

এই ঘটনা নিয়ে দিল্লি পুলিশের তরফে জানানো হয়েছে, ভারতীয় এই সিমগুলি পাকিস্তানের একাধিক জায়গায় সক্রিয় ছিল। ১৬টি সিমের মধ্যে ১১টি সিমের লোকেশন ছিল লাহোরে। পাশপাশি ভাওয়ালপুর সহ একাধিক জায়গা থেকে এই সিম ব্যবহার করা হয়েছিল বলে অভিযোগ। এই সিম ব্যবহার করে বিভিন্ন সোশাল মিডিয়া অ্যাকাউন্ট খোলা হয়েছিল বলে খবর। এই ঘটনায় ধৃত নেপালি যুবকের বিরুদ্ধে একাধিক মামলা দায়ের করেছে পুলিশ।

দেখুন অন্য খবর :